*Príloha č. 1 k Rozhodnutiu GR č. 46/2018*

**VÝZVA PRE ŽIADATEĽOV K POSKYTOVANIU POMOCI NA PODPORU ZLEPŠENIA PODMIENOK PRI PRODUKCII A OBCHODOVANÍ S VČELÍMI PRODUKTMI NA PODPORNÝ ROK 2018/2019**

Pôdohospodárska platobná agentúra (ďalej len „platobná agentúra“)  ako orgán štátnej správy zabezpečujúci administratívne činnosti súvisiace s finančnými prostriedkami z fondov Európskej únie a s finančnými prostriedkami štátneho rozpočtu Slovenskej republiky, smerujúcich do oblasti pôdohospodárstva a rozvoja vidieka v zmysle § 10 ods. 1 písm. a) zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov,

a v zmysle nariadenia Európskeho parlamentu a Rady (EÚ) č. 1308/2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007, v súlade s  vykonávacím nariadením Komisie (EÚ) 2015/1368, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013 pokiaľ ide o pomoc v sektore včelárstva a delegovaným nariadením Komisie (EÚ) 2015/1366, ktorým sa dopĺňa nariadenie Európskeho parlamentu a Rady (EÚ) č. 1308/2013 pokiaľ ide o pomoc v odvetví včelárstva v platnom znení a v súlade s nariadením vlády SR č. 135/2017 Z. z. o poskytovaní pomoci na podporu zlepšenia podmienok pri produkcii a obchodovaní s včelími produktmi

**v y z ý v a**

žiadateľov aby predložili v prípade záujmu **svoje žiadosti o poskytnutie pomoci na podporu zlepšenia podmienok pri produkcii a obchodovaní s včelími produktmi na podporný rok 2018/2019** v termíne:

**do  30. júna 2018**

Žiadosť o poskytnutie pomoci spolu s povinnými prílohami sa predkladá osobne alebo poštou (rozhodujúci je dátum poštovej pečiatky alebo dátum prijatia žiadosti v podateľni platobnej agentúry), na tlačive, ktorého vzor je uvedený v **Prílohe č. 1** **Príručky pre žiadateľa o poskytovaní pomoci na podporu zlepšenia podmienok pri produkcii a obchodovaní s včelími produktmi v podpornom roku 2018/2019**. [**Príručka pre žiadateľa o poskytnutie pomoci**](http://www.apa.sk/download/11579) **je súčasťou výzvy a** nájdete ju na webovom sídle platobnej agentúry ([www.apa.sk](http://www.apa.sk/)) v časti Podpory – Organizácia trhu – Živočíšne komodity – Včelárstvo. Žiadosť musí obsahovať **úradne osvedčený podpis** štatutárneho orgánu, prípadne zodpovednej osoby žiadateľa, ktorá je za neho oprávnená robiť právne úkony podľa § 20 ods. 2 Občianskeho zákonníka s uvedením mena a funkcie.

Adresa predkladania žiadostí: *Pôdohospodárska platobná agentúra*

*Sekcia organizácie trhu a štátnej pomoci*

*Oddelenie živočíšnych komodít a školských programov*

*Hraničná 12*

*815 26 Bratislava*

Oprávnený subjekt: Žiadateľom je podľa § 3 ods. 2 nariadenia vlády SR č. 135/2017 Z. z. včelárske združenie, ktoré združuje viac ako 10 % včelárov, na ktorých je v centrálnom registri včelstiev registrovaných viac ako 10 % včelstiev a ktoré zastupuje prijímateľov pomoci čerpajúcich pomoc prostredníctvom včelárskych združení.

Bližšie informácie môžete získať priamo na oddelení živočíšnych komodít a školských programov sekcie organizácie trhu a štátnej pomoci:

**Mgr. Kristína Sloviková**  
e-mail: [kristina.slovikova@apa.sk](mailto:kristina.slovikova@apa.sk)  
tel.: 0918 612 493

**Ing. Martina Sučíková**  
e-mail: [martina.sucikova@apa.sk](mailto:martina.sucikova@apa.sk)  
tel.: 0918 612 121

**Ing. Lenka Orlická**  
e-mail: [lenka.orlicka@apa.sk](mailto:lenka.orlicka@apa.sk)  
tel.: 0918 613 110

Ing. Juraj Kožuch, PhD.  
 generálny riaditeľ